**Acsa Község Önkormányzat Képviselő-testületének**

**2/2014. (I. 31.) önkormányzati rendelete**

**a település hulladékgazdálkodásáról szóló 13/2013. (X. 14.)**

**önkormányzati rendelet módosításáról**

Acsa Község Önkormányzatának Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, valamint az Alaptörvény 32. cikk (1) bekezdés a) pontjában meghatározott feladatkörében eljárva a település hulladékgazdálkodásáról a következőket rendeli el:

1. § A település hulladékgazdálkodásáról szóló 13/2013. (X. 14.) önkormányzati rendelet   
(a továbbiakban „R”) 1. § (7) bekezdés helyébe a következő rendelkezés lép:

„(7) Az (5) bekezdés szerinti területen a kötelező helyi közszolgáltatásra jogosult, illetőleg a kötelezett Közszolgáltató, az Önkormányzattal kötött közszolgálati szerződés alapján a Tiszta Vidékért Nonprofit Korlátolt Felelősségű Társaság.”

1. § A „R” 6. § (1) bekezdés helyébe a következő rendelkezés lép:

„A közszolgáltatás igénybevételéért az ingatlan tulajdonosa a közszolgáltatónak közszolgáltatási díjat köteles fizetni a közszolgáltató által kiállított számla alapján.”

1. § A „R” 6. § (2)-(5) bekezdése hatályát veszti.
2. § A „R” 8. § (6) bekezdés helyébe a következő rendelkezés lép:

„(6) A közszolgáltató az ingatlantulajdonos előzetes írásbeli kérelmére a közszolgáltatást szüneteltetheti, ha az ingatlant előreláthatóan 60 napot meghaladó ideig senki nem fogja használni és emiatt hulladék nem keletkezik. Az ingatlantulajdonos a szüneteltetés fennállásának jogalapját 60 nap elteltével utólag, a közszolgáltató által meghatározott időszakonként közüzemi számlákkal köteles igazolni.”

5. § A „R” 8. § a következő (7) bekezdéssel egészül ki:

„(7) Amennyiben a szüneteltetés időtartama alatt a közszolgáltatás alá tartozó hulladék kerül kihelyezésre, úgy az ingatlantulajdonos egyidejű értesítése mellett a közszolgáltató a hulladékot elszállítja, az ingatlantulajdonos pedig a közszolgáltatási díjat köteles megfizetni.”

1. § A „R” 9. § (1)-(2) és (4) bekezdésében a „Hivatal” szövegrész helyébe a „közszolgáltató” szöveg lép.
2. § Ez a rendelet a kihirdetését követő 31. napon lép hatályba, és az azt követő napon hatályát veszti.

Szekeres Rezső s.k. dr. Molnár Márta s.k.

polgármester jegyző

Ez a rendelet 2014. január 31-én kihirdetésre került.

dr. Molnár Márta s.k.

jegyző